ངས་འདིར་བཤད་དོན།ཆོས་སྐྱོང་རྡོ་རྗེ་ཤུགས་ལྡན་བསྟེན་གསོལ་བྱས་པའི་རྒྱུ་མཚན་གྱིས་ནང་མི་ཁ་བྲལ་བ་སོ་སོའི་མིག་ནས་མཐོང་ཡོད།དགོན་པ་ནས་དགེ་རྒན་རྣམས་པ་ཐོན་པ་མཐོང་ཡོད།རྡོ་རྗེ་ཤུགས་ལྡན་བསྟེན་གསོལ་བྱེད་མཁན་རྣམས་ཀྱི་ཁང་པ་ལ་རྡོ་འཕང་པ་མཐོང་ཡོད།མི་མང་པོ་ལ་སྡིགས་ར་སྐུལ་བ་མཐོང་ཡོད།ང་ལ་ཡང་འཇིགས་སྐུལ་བྱེད་མཁན་བྱུང་པ་མ་ཟད་གསོད་ཀྱིས་ཡིན།དུག་སྤྲད་ཀྱིས་ཡིན།རྡུང་གི་ཡིན་ཟེར་མཁན་མང་པོ་བྱུང་སོང་།ཆོས་སྐྱོང་རྡོ་རྗེ་ཤུགས་ལྡན་བསྟེན་པའི་རྒྱུ་མཚན་གྱིས་ང་ལ་མི་མང་པོས་མ་རབས་ཐ་ཤལ་གྱི་འཕྲིན་ཡིག་གང་མང་བཏོང་སོང་།མི་མང་པོ་རྡུང་བ་དང་སྐྱོན་ཆགས་བྱས་པ་ཡང་མཐོང་ཡོད།རྒྱ་གར་ནང་བོད་པའི་གཞིས་ཆགས་༢༤ལྷག་ཡོད་པའི་ནང་ནས་བོད་མི་༡༥༠༠༠༠ཡོད་པ་དང་བོད་མིའི་གཞིས་ཆགས་༢༤དང་དགོན་སྡེ་ཁག།ཇ་ཁང་ནང་།ཟ་ཁང་སོགས་དང་།སྨན་ཁང་དང་མི་དམངས་མཛོམས་ས་ཁག་ནང་ལ་འགྲོ་མི་ཆོག་པའི་དམ་སྒྲགས་ཡོད།རྡོ་རྗེ་ཤུགས་ལྡན་བསྟེན་གསོལ་བ་རྣམས་ཡོང་མི་ཆོག།གང་བྱས་ནས་དབྱེར་འབྱེད་འདི་ཡལ་འདབས་རྒྱས་སྟངས་བྱེད་པ་ཡིན་ནམ།དཔེར་ན་ཨ་རི་ནང་།གལ་སྲིད་ཁྱེད་རང་མི་རིགས་དཀར་པོ་མིན་པ་དང་མི་རིགས་ཁ་དོག་གཞན་པ་ཡིན་ན་ཆུ་མིག་འདི་ནས་ཆུ་འཐུང་མི་ཆོག།ཁྱེད་སྤྱི་སྤྱོད་རླང་འཁོར་ནང་ལ་སྡོད་ནའང་གལ་སྲིད་དེ་ལ་མི་རིགས་དཀར་པོ་སླེབས་པ་ཡིན་ན།ཁྱེད་ཀྱིས་མི་རིགས་དཀར་པོ་དེ་ལ་སྡོད་ས་སྤྲོད་དགོས།འདི་འདྲ་ཡིན་དུས་མི་རིགས་ནག་པོ་འགྲོ་ས་སློབ་གྲྭ་ཁ་ཁ་གཅིག་དང་མི་རིགས་དཀར་པོའི་སློབ་གྲྭ་ཁ་ཁ་གཅིག་དགོས་པ་ལྟ་བུ་རེད།འདི་འདྲ་བྱེད་ན་འགྲིག་གིན་ཡིན་ནམ།འགྲིག་གི་མ་རེད།གལ་སྲིད་ཁྱེད་རང་ཆོས་སྐྱོང་རྡོ་རྗེ་ཤུགས་ལྡན་བསྟེན་མཁན་ཡིན་པ་ཡིན་ན།ཁྱོད་རྣམས་ཟ་ཁང་དང་ཇ་ཁང་།ཚོང་ཁང་།གཞུང་གིས་ལས་ཁུང་ནང་ཡང་འགྲོ་མི་ཆོག།རེད།མི་མང་ཚོ་ཚོང་ལས་གནང་མཁན་ཡོད།དཔེར་ན།ཇ་ཁང་བཙུག་མཁན་རྣམས་ཀྱི་ཚོང་ཤག་ལ་ཇ་སྤྲོད་མི་སྤྲོད་ཁོང་རྣམས་ཀྱི་འདོད་པ་རེད།ཡིན་ཡང་རྡོ་རྗེ་ཤུགས་ལྡན་བསྟེན་ཀྱིན་ཡོད་པའི་རྒྱུ་མཚན་དྲངས་ནས་ཇ་མི་སྤྲོད་པ་གང་ཡིན་ནམ།རྡོ་རྗེ་ཤུགས་ལྡན་བསྟེན་མཁན་ཚོའི་ཕུང་པ་སྦེད་ས་དུར་ཁྲོད་ནི་ཁྱོད་རང་ཚོ་དང་གཅིག་པ་རེད།ཆུ།ཁང་པ།རླུང་ཁམས་ཆ་ཚང་ནི་གཅིག་པ་རེད།ཁོང་ཚོ་མཉམ་དུ་སྡོད་པ་ཡིན་ན་ནད་འགོ་ཀྱིན་ཡོད་དམ།གལ་སྲིད་ཁོང་ཚོ་རྡོ་རྗེ་ཤུགས་ལྡན་བསྟེན་མཁན་ཡིན་པ་ཡིན་ན།ཁོང་ཚོ་མཉམ་དུ་ཆང་ས་རྒྱག་མི་ཆོག་པ།མཉམ་དུ་ཁ་ལག་ཟ་མི་ཆོག་པ།ཤ་ཚ་མེད་པ།མཛའ་བརྩེ་མེད་པ་དེ་ག་རེ་ཡིན་ནམ།རྡོ་རྗེ་ཤུགས་ལྡན་བསྟེན་པ་ཡིན་ན།ཁོང་ཚོ་དང་འབྲེལ་བ་བྱེད་མི་ཆོག་པ།ཁོང་ཚོ་དང་ལྟ་བ་མི་མཐུན་པ་བྱེད་དགོས།སངས་རྒྱས་གྱི་མདོའི་ནང་ག་པར་གསུང་ཡོད་དམ།ཡོད་ན་སྟོན་ད།ཁོང་ཚོ་དང་འབྲེལ་བ་བྱེད་མི་ཆོག།ག་པར་གསུངས་འདུག།